ປະທານກຳມະບານຮາກຖານຄູ-ອາຈານ ກໍ ພ້ອມດ້ວຍສະມາຊິກ ທັດສະນະສຶກສາຢູ່ ຫໍພິພິທະພັນແຫ່ງຊາດ ແລະ ໂຮງພິມແຫ່ງລັດ
ເພື່ອເປັນການພົບປະແລກປ່ຽນບົດຮຽນພາຍນອກ ກໍ່ຄືການຊອກຮູ້ປະສົບການເພື່ອມາໝູນໃຊ້ເຂົ້າໃນວຽກງານການຮຽນ-ການສອນຂອງ ຄູ-ອາຈານ. ດັ່ງນັ້ນ, ໃນວັນທີ 26 ຕຸລາ ທ່ານ ສີຈັນ ສູນດາລາ ຫົວໜ້າພະແນກຄຸ້ມຄອງໂຮງຮຽນການເມືອງ-ການປົກຄອງທ້ອງຖິ່ນ, ປະທານກຳມະບານຮາກຖານ ຄູ-ອາຈານ ກໍ ພ້ອມດ້ວຍສະມາຊິກ 30 ກວ່າທ່ານ ໄປທັດສະນະຢູ່ຫໍພິພິທະພັນແຫ່ງຊາດ ແລະ ຢ້ຽມຊົມຂະບວນການຜະລິດ ຢູ່ໂຮງພິມແຫ່ງລັດ.
ການທັດສະນະໃນຄັ້ງນີ້, ໄດ້ຮັບການຕ້ອນຮັບ ແລະ ພາທາງໂດຍຄະນະກຳມະບານຮາກຖານໂຮງພິມແຫ່ງລັດ ພ້ອມກັນທັດສະນະສຶກສາ ຢູ່ທີ່ຫໍພິພິທະພັນແຫ່ງຊາດ ຊຶ່ງໃນນັ້ນການໄປທັດສະນະຢູ່ຫໍພິພິທະພັນ ແມ່ນໄດ້ຮັບຟັງ
ການ ບັນຍາຍເຖິງການກຳເນີດຊົນຊາດ ແລະ ການສ້າງຊາດລາວທີ່ ເຕັມໄປດ້ວຍຮ່ອງຮອຍປະຫວັດສາດຂອງອານາຈັກລາວລ້ານຊ້າງຈົນເຖິງຂະບວນການຕໍ່ສູ່ຂອງຜູ້ນຳພັກ-ລັດດັ່ງ ທ່ານ ປະທານ ໄກສອນ ພົມວິຫານ ໃນການປົດປ່ອຍປະເທດຊາດ ແລະ ໃນວັນດຽວກັນນັ້ນ ໄດ້ສືບຕໍ່ໄປທັດສະນະໂຮງພິມແຫ່ງລັດ ເຊິ່ງເປັນໂຮງພິມແຫ່ງໜຶ່ງ ທີ່ຈັດພິມປື້ມຕຳລາການຮຽນ-ການສອນ ໃຫ້ ສມປຊ ແລະ ສະມາຊິກກຳມະບານ ໄດ້ແລກປ່ຽນບົດຮຽນບາງດ້ານໃນເລື່ອງສະຫວັດດີການຂອງໂຮງພິມແຫ່ງລັດ ແລະ ນະໂຍບາຍຕ່າງຂອງພະນັກງານໂຮງພິມແຫ່ງລັດ.
ຈາກນັ້ນ ກຳມະບານຮາກຖານ ຄູອາຈານ ກ ໄດ້ແຂ່ງຂັນບານເຕະສາມັກຄີ ໂຮງພິມແຫ່ງລັດ ຢູ່ທີ່ເດີ່ນບານ ກະແລ ແລະ ເປັນກຽດໃນການເຂົ້າຮ່ວມແຂ່ງຂັນຄ້ັງນີ້ ຂອງ ທ່ານ ປທ ອິນທະວົງ ໂຄດປັນຍາ ຮອງຫົວໜ້າຫ້ອງການ ສມປຊ, ປະທານສະຫະພັນ ກຳມະບານ ສມປຊ.
ຂ່າວ/ພາບ: ຕາອັອດ ແສນທະວີສຸກ